cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.837
title: การสื่อสารเชิงกลยุทธ์และแนวทางการออกแบบสารของสมาคมกาแฟพิเศษไทยเพื่อการขับเคลื่อนกาแฟพิเศษไทย

description: การวิจัยเรื่อง การสื่อสารเชิงกลยุทธ์และแนวทางการออกแบบสารของสมาคมกาแฟพิเศษไทยเพื่อการขับเคลื่อนกาแฟพิเศษไทย มีวัตถุประสงค์คือ 1) เพื่อศึกษาการวางแผนการสื่อสารเชิงกลยุทธ์ของสมาคมกาแฟพิเศษไทย 2) เพื่อศึกษาแนวทางการออกแบบสารของสมาคมกาแฟพิเศษไทย งานวิจัยชิ้นนี้เป็นการวิจัยเชิงคุณภาพ ใช้วิธีการเก็บข้อมูลโดยการสัมภาษณ์ และการรวบรวมข้อมูลจากเอกสารแหล่งข้อมูลที่เกี่ยวข้องกับการดำเนินงานของสมาคมกาแฟพิเศษไทย โดยใช้ทฤษฎีการสื่อสารเชิงกลยุทธ์ และแนวคิดการออกแบบสารอย่างมีประสิทธิภาพ จากการวิจัยพบว่าการสื่อสารเชิงกลยุทธ์ของสมาคมกาแฟพิเศษไทย แบ่งขั้นตอนการสื่อสารออกเป็น 9 ขั้นตอนหลัก ได้แก่ 1) การวิเคราะห์สถานการณ์ 2) การกำหนดเป้าหมายการสื่อสาร 3) การกำหนดวัตถุประสงค์การสื่อสาร 4) การกำหนดสาร 5) การกำหนดกลุ่มเป้าหมาย 6) การกำหนดกลยุทธ์ที่ใช้ในการสื่อสาร 7) การกำหนดกลวิธีที่ใช้ในการสื่อสาร 8) การดำเนินการสื่อสาร และ 9) การประเมินผลการสื่อสาร โดยแนวทางการดำเนินงาน และการสื่อสารเชิงกลยุทธ์ของสมาคมกาแฟพิเศษไทยนั้นจะมีการปรับเปลี่ยนไปตามสภาวการณ์ทั้งภายในและภายนอกที่เกี่ยวข้องกับระบบนิเวศน์กาแฟพิเศษไทย ซึ่งจะสอดคล้องกับประเด็นทางด้านปัจจัยภายนอก 6 ปัจจัย ได้แก่ 1) ปัจจัยด้านการเมือง (Political) 2) ปัจจัยด้านเศรษฐกิจ (Economic) 3) ปัจจัยด้านสังคม (Social) 4) ปัจจัยด้านเทคโนโลยี (Technological) 5) ปัจจัยด้านสิ่งแวดล้อม (Environmental) และ 6) ปัจจัยด้านกฎหมาย (Legal) โดยทางสมาคมจะนำมาพิจารณาประกอบกับแนวทางในการเพิ่มศักยภาพการดำเนินงาน และการสื่อสารของสมาคม บนพื้นฐานแนวคิดของสมาคมในการสนับสนุน ส่งเสริม และพัฒนากาแฟไทยเพื่อสภาพชีวิตความเป็นอยู่ตลอดทั้งระบบนิเวศน์กาแฟ สิ่งแวดล้อม และสังคมให้มีความยั่งยืนในระยะยาว เพื่อการขับเคลื่อนระบบนิเวศน์กาแฟพิเศษไทยในภาพรวมให้เป็นที่รู้จักของคนทั่วโลกในระดับสากลได้อย่างมีประสิทธิภาพ ผ่านกลยุทธ์การสร้างพันธมิตร (Partnership) และการเล่าเรื่อง (Storytelling) ที่มีลักษณะการสื่อสารเชิงกลยุทธ์ และการออกแบบสารที่แตกต่างกันขึ้นอยู่กับกลุ่มเป้าหมายที่ต้องการจะสื่อสารทั้ง 3 กลุ่มเป้าหมายหลัก ได้แก่ 1) กลุ่มต้นน้ำ 2) กลุ่มกลางน้ำ และ 3) กลุ่มปลายน้ำ ซึ่งจะเชื่อมโยงกับปัจจัยในการพิจารณาการออกแบบสารของสมาคมได้แก่ 1) ปัจจัยในการพิจารณาจากธรรมชาติในด้านความรู้ ความเข้าใจของผู้รับสาร 2) ปัจจัยในการพิจารณาการออกแบบสารที่มีประสิทธิภาพของสมาคมกาแฟพิเศษไทย ที่ให้ความสำคัญไปที่ประสิทธิภาพในการตอบสนองความต้องการ และการสร้างคุณค่าให้แก่กลุ่มเป้าหมายทั้งระบบนิเวศน์ของอุตสาหกรรมกาแฟพิเศษไทย และสังคม ผ่านการดำเนินงานในรูปแบบของสมาคมที่ไม่แสวงหาผลกำไร
DOI: 10.14457/tu.the.2023.838
title: การเปิดรับสื่อและปัจจัยที่มีผลต่อการตัดสินใจซื้อสินค้าประเภทอาร์ตทอยของ POP MART Thailand

description: การวิจัยนี้มีวัตถุประสงค์เพื่อศึกษาการเปิดรับสื่อ พฤติกรรมการซื้อ และปัจจัยที่มีผลต่อการตัดสินใจซื้อสินค้าประเภทอาร์ตทอยของ POP MART Thailand เป็นการวิจัยเชิงปริมาณ (Quantitative Research) ด้วยวิธีวิจัยเชิงสำรวจ (Server Research) เก็บข้อมูลจากผู้บริโภคที่มีอายุ 18 ปีขึ้นไป เป็นผู้ที่มีประสบการณ์ในการซื้อสินค้าประเภทอาร์ตทอยจากร้าน POP MART ประเทศไทย จำนวน 300 คน ในรูปแบบแบบสอบถามออนไลน์ ผลการศึกษาพบว่า ลักษณะทางประชากรด้านเพศ ระดับการศึกษา และรายได้ส่วนตัวต่อเดือนที่แตกต่างกันมีการเปิดรับสื่อเกี่ยวกับสินค้าประเภทอาร์ตทอยของ POP MART Thailand จากสื่อใหม่แตกต่างกัน โดยส่วนใหญ่กลุ่มตัวอย่างมีการเปิดรับสื่อดั้งเดิมประเภทกิจกรรมพิเศษ ในระดับบ่อยครั้ง และมีการเปิดรับสื่อใหม่ประเภท Facebook ในระดับบ่อยครั้งเช่นกัน นอกจากนี้ผลการศึกษายังพบว่า เพศ อายุ ระดับการศึกษา และ รายได้ส่วนตัวต่อเดือนที่แตกต่างกัน มีปัจจัยที่มีผลต่อการตัดสินใจซื้อสินค้าประเภทอาร์ตทอยของ POP MART Thailand ทุกด้าน ทั้งด้านผลิตภัณฑ์ ด้านราคา ด้านช่องทางการจัดจำหน่าย และด้านการส่งเสริมการตลาดไม่แตกต่างกัน
DOI: 10.14457/tu.the.2023.839
title: การเปิดรับสื่อออนไลน์ การรับรู้ภาพลักษณ์และพฤติกรรมการซื้อสินค้าแบรนด์มิสทิน (Mistine) ของผู้บริโภคหลังการปรับภาพลักษณ์ระดับโกลบอล

description: การวิจัยนี้มีวัตถุประสงค์เพื่อศึกษาการเปิดรับสื่อออนไลน์ การรับรู้ภาพลักษณ์ และพฤติกรรม การซื้อสินค้าแบรนด์ มิสทิน (Mistine) ของผู้บริโภค หลังการปรับภาพลักษณ์ระดับโกลบอล รวมถึงศึกษา ความสัมพันธ์ระหว่างการเปิดรับสื่อออนไลน์กับการรับรู้ภาพลักษณ์แบรนด์ มิสทิน (Mistine) ของผู้บริโภค หลัง การปรับภาพลักษณ์ระดับโกลบอล ตลอดจนศึกษาความสัมพันธ์ระหว่างการรับรู้ภาพลักษณ์กับพฤติกรรมการซื้อ สินค้า แบรนด์ มิสทิน (Mistine) ของผู้บริโภค หลังการปรับภาพลักษณ์ระดับโกลบอล การวิจัยนี้เป็นวิจัยเชิงปริมาณ ใช้การวิจัยเชิงสํารวจ โดยประชากรกลุ่มตัวอย่าง ได้แก่ ผู้บริโภคที่ เคยใช้สินค้าและเปิดรับสื่อจาก Official Account แบรนด์ มิสทิน (Mistine) หลังการปรับภาพลักษณ์ระดับโก ลบอลที่มีอายุ 18-42 ปี จํานวน 300 คน ใช้เลือกกลุ่มตัวอย่างแบบโควตา (Quota Sampling) และใช้ แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ ในช่วงวันที่ 1-20 กรกฎาคม 2567 และวิเคราะห์ข้อมูลด้วยสถิติเชิงพรรณนาและสถิติอนุมาน ผลการวิจัย พบว่า กลุ่มตัวอย่างมีการเปิดรับสื่อออนไลน์ในระดับมาก โดยอินสตาแกรม (Instagram) MISTINE_OFFICIAL มีการเปิดรับในระดับมากที่สุด และกลุ่มตัวอย่างมีการรับรู้ภาพลักษณ์แบรนด์มิสทิน หลังการ ปรับภาพลักษณ์ระดับโกลบอลในภาพรวม อยู่ในระดับมาก โดยรับรู้ภาพลักษณ์ด้านภาพลักษณ์ตรายี่ห้อ ในระดับ มากที่สุด รองลงมา คือ ด้านภาพลักษณ์ผลิตภัณฑ์หรือบริการ ในระดับมากที่สุด และด้านภาพลักษณ์ของสถาบัน หรือองค์กรในระดับมาก ตามลําดับ นอกจากนั้นกลุ่มตัวอย่างมีพฤติกรรมการซื้อสินค้าแบรนด์มิสทิน หลังการปรับ ภาพลักษณ์ระดับโกลบอลในระดับมาก โดยซื้อสินค้าประเภทสินค้าแบรนด์มิสทินในผลิตภัณฑ์ปกป้องผิว กันแดด ในระดับมาก รองลงมา คือ ผลิตภัณฑ์ดูแลผิวหน้า ผิวกาย และเส้นผม ในระดับมาก ผลิตภัณฑ์ชําระล้างผิวกาย ใน ระดับมาก ผลิตภัณฑ์เครื่องสําอางตกแต่งใบหน้า ตา และปาก ในระดับมาก และผลิตภัณฑ์น้ําหอม ในระดับมาก ตามลําดับ และมีเหตุผลในการเลือกซื้อสินค้าแบรนด์มิสทินมากที่สุด คือ คุณภาพของผลิตภัณฑ์ ผลการทดสอบสมมติฐาน พบว่า การเปิดรับสื่อออนไลน์ในภาพรวมมีความสัมพันธ์กับการรับรู้ภาพลักษณ์ แบรนด์มิสทิน ของผู้บริโภค หลังการปรับภาพลักษณ์ระดับโกลบอลในภาพรวมอย่างมีนัยสําคัญ โดยเป็น ความสัมพันธ์ทางบวก รวมทั้งยังพบว่า การรับรู้ภาพลักษณ์ในภาพรวมไม่มีความสัมพันธ์กับพฤติกรรมการซื้อสินค้าแบรนด์มิสทิน ของผู้บริโภคหลังการปรับภาพลักษณ์ระดับโกลบอล ภาพรวมอย่างมีนัยสําคัญ
DOI: 10.14457/tu.the.2023.840
title: การเปิดรับ ทัศนคติและแนวโน้มพฤติกรรมของผู้บริโภคที่มีต่อโฆษณาเครื่องดื่มน้ำอัดลมโคคา-โคลาสูตรไม่มีน้ำตาล

description: การศึกษาเรื่องการเปิดรับ ทัศนคติ และแนวโน้มพฤติกรรมของผู้บริโภคที่มีต่อโฆษณาเครื่องดื่มน้ำอัดลมโคคา-โคลา สูตรไม่มีน้ำตาล เป็นการใช้วิจัยเชิงสำรวจ (Survey Research) มีวัตถุประสงค์เพื่อศึกษาผู้ที่มีอายุ 18 ปีขึ้นไป เคยเห็นโฆษณาเครื่องดื่มน้ำอัดลมโคคา-โคลา สูตรไม่มีน้ำตาล ในแคมเปญ อร่อยซ่าท้าให้ลอง และ อร่อยจัดชัดป่ะ ที่มีคุณพีพี กฤษฏ์ อำนวยเดชกร เป็นพรีเซนเตอร์ในงานโฆษณาทั้ง 2 แคมเปญ สุ่มแบบอาสาสมัคร (Volunteer Sampling) รวมทั้งสิ้นเป็นจำนวน 300 คน ผลการวิจัยพบว่า กลุ่มตัวอย่างส่วนใหญ่เป็นเพศหญิง อายุอยู่ในช่วงวัยทำงาน (25-42 ปี) การศึกษาระดับปริญญาตรี อาชีพพนักงานบริษัทเอกชน รายได้ส่วนตัวต่อเดือนอยู่ 15,001-30,000 บาท มีการเปิดรับโฆษณาผ่านสื่อใหม่มากที่สุด ส่วนใหญ่เปิดรับโดยสื่อ Instagram และ Youtube ส่วนใหญ่มีทัศนติเชิงบวกต่อด้านการสร้างสรรค์โฆษณาด้านองค์ประกอบโฆษณาในด้านภาพ แนวโน้มพฤติกรรมที่มีต่อเครื่องดื่มน้ำอัดลมโคคา-โคลา สูตรไม่มีน้ำตาล ในประเด็น ความตั้งใจที่จะซื้อเครื่องดื่มน้ำอัดลมโคคา-โคลา สูตรไม่มีน้ำตาล มากที่สุด อีกทั้งยังพบว่า การเปิดรับโฆษณาเครื่องดื่มน้ำอัดลมโคคา-โคลา สูตรไม่มีน้ำตาล มีความสัมพันธ์กับทัศนคติที่มีต่องานโฆษณาเครื่องดื่มน้ำอัดลมโคคา-โคลา สูตรไม่มีน้ำตาล และทัศนคติของผู้บริโภคที่มีต่องานโฆษณามีความสัมพันธ์กับแนวโน้มพฤติกรรมที่มีต่อเครื่องดื่มน้ำอัดลมโคคา-โคลา สูตรไม่มีน้ำตาล
DOI: 10.14457/tu.the.2023.841
title: อิทธิพลของการรู้เท่าทันสื่อที่มีต่อการมีส่วนร่วมกับเฟซบุ๊กเพจสำนักข่าวออนไลน์ของวัยทำงาน

description: การวิจัยนี้มีวัตถุประสงค์เพื่อศึกษาการรู้เท่าทันสื่อ และการมีส่วนร่วมกับเฟซบุ๊กเพจสำนักข่าวออนไลน์ของวัยทำงาน รวมทั้งเพื่อศึกษาความแตกต่างระหว่างลักษณะทางประชากรกับการรู้เท่าทันสื่อเฟซบุ๊กเพจสำนักข่าวออนไลน์ของวัยทำงาน และเพื่อศึกษาอิทธิพลของการรู้เท่าทันสื่อที่มีต่อการมีส่วนร่วมกับเฟซบุ๊กเพจสำนักข่าวออนไลน์ของวัยทำงาน โดยเป็นการวิจัยเชิงปริมาณ ขนาดตัวอย่าง 314 คน ใช้วิธีการเลือกตัวอย่างแบบไม่ใช้ความน่าจะเป็น (Non-Probability Sampling) เลือกกลุ่มตัวอย่างแบบเจาะจง (Purposive Sampling) เฉพาะผู้ที่อยู่ในวัยทำงานหรือผู้ที่มีอายุ 19 - 59 ปี ดำเนินการเก็บรวบรวมข้อมูลในระหว่างวันที่ 17 - 30 มิถุนายน 2567 และวิเคราะห์ข้อมูลด้วยสถิติเชิงพรรณนา และสถิติอนุมาน ผลการวิจัย พบว่ากลุ่มตัวอย่างส่วนใหญ่มีความบ่อยครั้งในการเข้าชมเฟซบุ๊กเพจสำนักข่าวออนไลน์อยู่ในระดับมาก โดยเปิดรับข้อมูลข่าวสารจากเฟซบุ๊กเพจสำนักข่าวออนไลน์เรื่องเล่าเช้านี้มากที่สุด กลุ่มตัวอย่างมีการรู้เท่าทันสื่อเฟซบุ๊กเพจสำนักข่าวออนไลน์ในระดับมากที่สุด เมื่อพิจารณารายด้าน พบว่ากลุ่มตัวอย่างมีการรู้เท่าทันสื่อเฟซบุ๊กเพจสำนักข่าวออนไลน์สูงที่สุดด้านการวิเคราะห์ในระดับมากที่สุด รองลงมา คือ ด้านความเข้าใจในระดับมากที่สุด ด้านการประเมินค่าในระดับมาก และด้านความตระหนักในระดับมาก ผลการทดสอบสมมติฐาน พบว่าวัยทำงานที่มีระดับการศึกษาต่างกันจะมีการรู้เท่าทันสื่อเฟซบุ๊กเพจสำนักข่าวออนไลน์ในภาพรวมแตกต่างกัน โดยผู้ที่อยู่ในระดับการศึกษาระดับปริญญาตรีหรือเทียบเท่า และระดับสูงกว่าระดับปริญญาตรี จะมีการรู้เท่าทันสื่อเฟซบุ๊กเพจสำนักข่าวออนไลน์มากกว่า ผู้ที่อยู่ในระดับการศึกษาต่ำกว่าระดับปริญญาตรีทุกด้าน ทั้งด้านความตระหนัก ด้านความเข้าใจ ด้านการวิเคราะห์ และด้านการประเมินค่า อีกทั้งวัยทำงานตอนปลายจะมีการรู้เท่าทันสื่อเฟซบุ๊กเพจสำนักข่าวออนไลน์ด้านการวิเคราะห์มากกว่าวัยทำงานตอนต้น อย่างมีนัยสำคัญ นอกจากนั้น วัยทำงานที่รู้เท่าทันสื่อด้านการวิเคราะห์มากจะกดไลก์ (Like) หรือกดปุ่มถูกใจโพสต์ และคอมเมนต์ (Comment) หรือแสดงความคิดเห็นบนเฟซบุ๊กเพจสำนักข่าวออนไลน์บ่อยครั้งกว่าวัยทำงานที่รู้เท่าทันสื่อด้านการวิเคราะห์น้อย และวัยทำงานที่รู้เท่าทันสื่อ ด้านการประเมินค่ามาก จะกดแชร์ (Share) โพสต์บนเฟซบุ๊กเพจสำนักข่าวออนไลน์บ่อยครั้งกว่าวัยทำงานที่รู้เท่าทันสื่อด้านการประเมินค่าน้อย อย่างมีนัยสำคัญ
DOI: 10.14457/tu.the.2023.842
title: การวิเคราะห์เนื้อหาเรื่องเล่าในรายการเดอะโกสเรดิโอ (The Ghost Radio)

description: การวิจัยเรื่อง “การวิเคราะห์เนื้อหาเรื่องเล่าในรายการเดอะโกสเรดิโอ (The Ghost Radio)” เป็นการวิจัยเชิงคุณภาพ (Qualitative Research) มีวัตถุประสงค์เพื่อศึกษาเนื้อหาเรื่องเล่า โครงสร้างการเล่าเรื่อง และศิลปะการดำเนินรายการเดอะโกสเรดิโอ โดยใช้วิธีการศึกษา ด้วยการวิเคราะห์เนื้อหา (Content Analysis) เลือกกลุ่มตัวอย่างแบบเฉพาะเจาะจง (Purposive Sampling) จำนวน 30 เรื่อง ที่มียอดการรับชมสูงสุดบนแพลตฟอร์มยูทูป (YouTube) ระหว่างวันที่ 1 เมษายน พ.ศ. 2566 - 31 มีนาคม พ.ศ. 2567 โดยผลการวิจัยสรุปได้ดังนี้ การวิเคราะห์เนื้อหาเรื่องเล่า พบว่า การตั้งชื่อเรื่องเล่าในรายการเดอะโกสเรดิโอ เป็นการตั้งชื่อเรื่องด้วยกลุ่มคำประเภทต่าง ๆ และการตั้งชื่อเรื่องที่สื่อถึงบุคคลหรืออาชีพมากที่สุด ผีจำนวน 1 ตนปรากฏในเรื่องเล่ามากที่สุด โดยพบได้ทั้งผีเพศชายและหญิง รวมทั้งส่วนใหญ่มักเป็น ผีร้าย ขณะที่ในเรื่องเล่าจำนวนครึ่งหนึ่งผีจะปรากฏตัวในช่วงเวลาเย็น-กลางคืน สามารถปรากฏตัวได้ในหลายสถานที่ และมักเกิดขึ้นในต่างจังหวัด ส่วนรูปลักษณ์ของผีที่ปรากฏในเรื่องเล่านั้น มีสภาพผิดปกติแตกต่างจากมนุษย์มากที่สุด และสามารถทำให้มนุษย์รับรู้ถึงตัวตนของผีได้หลายอย่างร่วมกัน นอกจากนี้ สาเหตุการเสียชีวิตของผีในเรื่องเล่า ไม่ระบุหรือไม่ทราบสาเหตุมากที่สุด การรับมือกับสถานการณ์ที่เกิดขึ้นนั้นใช้การพึ่งสิ่งศักดิ์สิทธิ์หรือศาสนามากที่สุด และมีผู้เฉลยเรื่องราวหลายในเรื่องเล่าเดียวกันมากที่สุด การวิเคราะห์โครงสร้างการเล่า ในด้านองค์ประกอบของการเล่าเรื่อง พบว่า เรื่องเล่าในรายการเดอะโกสเรดิโอ มีองค์ประกอบ 6 ประการ ได้แก่ โครงเรื่อง แก่นเรื่อง ความขัดแย้ง มุมมองการเล่าเรื่องหรือจุดยืนของผู้เล่าเรื่อง ตัวละคร และฉาก ส่วนกลวิธีการเล่าเรื่องที่พบมากที่สุด คือ การผสมผสานความคิด (Converging Ideas) และแบบภูเขา (The Mountain) ประเด็นสุดท้าย คือ การวิเคราะห์ศิลปะการดำเนินรายการ พบว่า ผู้ดำเนินรายการมีการใช้ศิลปะการดำเนินรายการ 8 วิธี ได้แก่ การเปิดเรื่องเข้าสู่การสนทนา การสนทนาก่อนเข้าสู่เรื่องเล่า การสรุปเหตุการณ์ส่งท้าย บทส่งท้าย การปลอบโยน การแทรกคติเตือนใจ การแสดงความคิดเห็นหรือความรู้สึก และการแทรกเรื่องความเชื่อ นอกจากนี้ ในแง่ของการดำเนินรายการนั้น ผู้ดำเนินรายการมีการเปิดโอกาสให้ผู้เล่าสามารถเล่าเรื่องราวได้อย่างเต็มที่ เพื่อความสมบูรณ์ของเรื่องราว
DOI: 10.14457/tu.the.2023.843
title: การเปิดรับเนื้อหา ทัศนคติและพฤติกรรมที่มีต่อ virtual idol วง Plave

description: การศึกษาเรื่อง “การเปิดรับเนื้อหา ทัศนคติ และพฤติกรรมที่มีต่อ Virtual Idol วง Plave” มีวัตถุประสงค์เพื่อศึกษาการเปิดรับเนื้อหา ทัศนคติ และพฤติกรรมที่มีต่อ Virtual Idol วง Plave และความสัมพันธ์ระหว่างการเปิดรับเนื้อหาเกี่ยวกับศิลปิน Virtual Idol วง Plave กับทัศนคติที่มีต่อศิลปิน Virtual Idol วง Plave ตลอดจนความสัมพันธ์ระหว่างทัศนคติของผู้รับสารที่มีต่อ Virtual Idol วง Plave กับพฤติกรรมที่มีต่อศิลปิน Virtual Idol วง Plave โดยการศึกษาครั้งนี้เป็นการวิจัยเชิงปริมาณ และเป็นงานวิจัยเชิงสำรวจที่ใช้แบบสอบถามปลายปิดเป็นเครื่องมือในการเก็บรวบรวมข้อมูลผ่านแบบสอบถามออนไลน์ จากผู้ที่รู้จักศิลปิน วง Plave และเคยเปิดรับเนื้อหาจาก Official Account ของศิลปิน วง Plave ซึ่งเป็น Virtual Idol จากประเทศเกาหลีใต้ จำนวน 300 คน ผลการศึกษาพบว่า กลุ่มตัวอย่างมีความถี่ในการเปิดรับเนื้อหาจากศิลปิน Virtual Idol วง Plave โดยมีความถี่ในภาพรวมเฉลี่ย 4.26 หรือ 4 วัน/สัปดาห์ และมีความถี่ในการเปิดรับสูงสุด ผ่านช่องทาง X (Twitter) เฉลี่ย 5.81 หรือ 6 วัน/สัปดาห์ ในด้านระยะเวลาในการเปิดรับเนื้อหา ส่วนใหญ่มีระยะเวลาในการเปิดรับ มากกว่า 60 นาที และมีทัศนคติต่อศิลปิน Virtual Idol วง Plave ในระดับดีมาก โดยมีทัศนคติดีที่สุดในด้านทักษะ ส่วนในด้านพฤติกรรมที่มีต่อศิลปิน Virtual Idol วง Plave อยู่ในระดับบ่อย โดยมีด้านพฤติกรรมที่มีต่อศิลปินทางตรงมากกว่าด้านพฤติกรรมที่เป็นผลมาจากศิลปิน ผลการทดสอบสมมติฐานการวิจัย พบว่า การเปิดรับเนื้อหาเกี่ยวกับศิลปิน Virtual Idol วง Plave มีความสัมพันธ์กับทัศนคติที่มีต่อศิลปิน Virtual Idol วง Plave และทัศนคติของผู้รับสารที่มีต่อ Virtual Idol วง Plave มีความสัมพันธ์กับพฤติกรรมที่มีต่อศิลปิน Virtual Idol วง Plave โดยความสัมพันธ์ดังกล่าวอยู่ในระดับปานกลาง
DOI: 10.14457/tu.the.2023.844
title: การเปิดรับสื่อ การรับรู้ค่านิยมองค์กรและพฤติกรรมการปฏิบัติงานตามค่านิยมองค์กรของพนักงานบริษัทซีเกท เทคโนโลยี (ประเทศไทย) จำกัด

description: การวิจัยครั้งนี้มีวัตถุประสงค์เพื่อศึกษาการเปิดรับสื่อ การรับรู้ค่านิยมองค์กร และพฤติกรรมการปฏิบัติงานตามค่านิยมองค์กร ของพนักงานบริษัท ซีเกท เทคโนโลยี (ประเทศไทย) จำกัด ซึ่งเป็นการศึกษาวิจัยเชิงปริมาณโดยเก็บข้อมูลจากกลุ่มตัวอย่าง จำนวน 400 คน ผลการวิจัยพบว่ากลุ่มตัวอย่างมีการเปิดรับสื่อในระดับมาก โดยมีการเปิดรับสื่อใหม่มากที่สุด รองลงมาคือสื่อบุคคล และสื่อเก่าตามลำดับ ด้านแนวโน้มพฤติกรรมการมีส่วนร่วมกิจกรรมอยู่ในระดับมาก โดยมีความสนใจเข้าร่วมกิจกรรมภายในองค์กรมากที่สุด รองลงมาคือกิจกรรมเพื่อสังคม ด้านการรับรู้ค่านิยมองค์กรอยู่ในระดับมาก โดยมีการรับรู้ต่อด้านการยึดมั่นในหลักจริยธรรมมากที่สุด รองลงมาคือด้านการรวมเป็นหนึ่งเดียว และด้านการสรรสร้างนวัตกรรม ส่วนของพฤติกรรมการปฎิบัติงานตามค่านิยมองค์กร อยู่ในระดับมาก โดยมีการนำค่านิยมองค์กรไปใช้ในการปฏิบัติงานด้านการรวมเป็นหนึ่งเดียวมากที่สุด รองลงมาคือ ด้านการยึดมั่นในหลักจริยธรรม และด้านการสรรสร้างนวัตกรรมตามลำดับ
DOI: 10.14457/tu.the.2023.846
title: การวิเคราะห์การชี้แจงแสดงเหตุผลของสารที่ใช้ในการสื่อสารโรคไวรัสโคโรนา 2019 ของโฆษกประจำศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019

description: การศึกษาเรื่อง “การวิเคราะห์การชี้แจงแสดงเหตุผลของสารที่ใช้ในการสื่อสารโรคไวรัสโคโรนา 2019 ของโฆษกประจำศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019” มีวัตถุประสงค์มุ่งศึกษาสารที่ใช้ในการสื่อสารโรคไวรัสโคโรนา 2019 ของโฆษกประจำศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ที่สื่อสารผ่านการแถลงการณ์ว่ามีการใช้การชี้แจงแสดงเหตุผลหรือไม่อย่างไร โดยใช้แนวคิดการวิเคราะห์การชี้แจงแสดงเหตุผล (Argumentation analysis) ของสตีเฟน ทูลมิน (Stephen Toulmin) โดยแนวคิดดังกล่าวจะช่วยให้แสดงให้เห็นถึงการชี้แจงแสดงเหตุผลในรูปแบบต่างๆผ่านตัวสาร ในขณะเดียวกันผู้วิจัยได้ใช้แนวคิดการประเมินการชี้แจงแสดงเหตุผล (Evaluative argumentation analysis) ของคริสตินา โวเรส (Kristina Boréus) เพื่อให้สามารถประเมินการสื่อสารที่มีความสมเหตุสมผลจากการชี้แจงแสดงเหตุผล โดยสารที่ใช้ในการวิเคราะห์และประเมิน คือ ถ้อยคำแถลงการณ์ของนายแพทย์ทวีศิลป์ วิษณุโยธิน ในนามของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019” โดยใช้การถอดเทปการแถลงการณ์ในแต่ละช่วงเวลาของการระบาดตั้งแต่ระลอกที่ 1 ถึง ระลอกที่ 4 โดยมีความถี่ของการแถลงการณ์แตกต่างกันไปตามระดับความรุนแรงของสถานการณ์การแพร่รบาดในแต่ละช่วงผลการศึกษาการชี้แจงแสดงเหตุผลของสารที่ใช้ในการสื่อสารโรคไวรัสโคโรนา 2019 ของโฆษกประจำศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 พบสิ่งที่น่าสนใจคือมีการใช้การชี้แจงแสดงเหตุผลในการสื่อสาร และเป็นการชี้แจงแสดงเหตุผลที่มีเหตุผลหรือสิ่งที่สนับสนุนตามบริบทของสถานการณ์การแพร่ระบาดของโรคไวรัสโคโรนา 2019 ที่เกิดขึ้น
DOI: 10.14457/tu.the.2023.847
title: การประกอบสร้างความหมายความเป็นครอบครัวในนวนิยายไทย

description: การวิจัยครั้งนี้มีวัตถุประสงค์เพื่อศึกษาการประกอบสร้างความหมายความเป็นครอบครัวในนวนิยายไทย โดยเลือกศึกษานวนิยายที่ประพันธ์โดยนักเขียนไทยและมีเนื้อหาสะท้อนถึงความเป็นครอบครัวทั้งแบบใกล้เคียงความจริงและไกลจากความเป็นจริง ได้แก่ นวนิยายแนวสะท้อนความเป็นครอบครัว นวนิยายแนวสะท้อนสังคม และนวนิยายแนวพาฝัน รวมถึงเป็นนวนิยายที่ได้รับความนิยมและได้รับการคัดเลือกมาสร้างเป็นละครโทรทัศน์ในช่วง 10 ปี (พ.ศ. 2557 - พ.ศ. 2566) ทั้งนี้นวนิยายที่จะนำมาศึกษาในครั้งนี้มีจำนวน 6 เรื่อง ได้แก่ วงศาคณาญาติ ดวงใจพิสุทธิ์ เลื่อมสลับลาย กรงกรรม นางอาย และมาตาลดา โดยผลการวิจัยด้านโครงเรื่องพบว่าโครงเรื่องของนวนิยายไทยเกี่ยวกับความเป็นครอบครัวมี 2 รูปแบบคือโครงเรื่องแบบครอบครัวตามอุดมคติซึ่งพบใน 3 ลักษณะ ได้แก่ ครอบครัวสุขสันต์ที่ทำหน้าที่ร่วมกับสถาบันอื่น ครอบครัวที่มีปัญหาสู่ครอบครัวสุขสันต์ และครอบครัวไม่ว่ารูปแบบไหนต้องมีความรักความอบอุ่น อีกรูปแบบคือโครงเรื่องแบบครอบครัวที่ต่อรองกับอุดมการณ์หลัก ซึ่งโครงเรื่องลักษณะนี้ยังคงแสดงให้เห็นว่าถึงแม้ครอบครัวจะมีความหลากหลาย แต่ครอบครัวจะต้องมีความรัก ความอบอุ่นและการดูแลซึ่งกันและกัน สำหรับผลการวิจัยด้านแก่นเรื่องพบว่านวนิยายทั้ง 6 เรื่อง มีแก่นเรื่องเกี่ยวกับความเป็นครอบครัวใน 2 ลักษณะ ได้แก่ สถาบันครอบครัวทำหน้าที่ร่วมกับสถาบันอื่นในการขัดเกลาสมาชิกของครอบครัว และความรักความอบอุ่นและความเข้าใจสำคัญที่สุดต่อความเป็นครอบครัว สำหรับผลการศึกษาการประกอบสร้างความหมายความเป็นครอบครัวผ่านคุณลักษณะครอบครัวของตัวละครในด้านรูปแบบของครอบครัวตามขนาดพบทั้งครอบครัวเดี่ยว ครอบครัวขยาย และครอบครัวซ้อน โดยพบครอบครัวเดี่ยวเป็นรูปแบบที่พบมากที่สุด ขณะที่ผลการศึกษาด้านเพศสภาพครอบครัวพบว่าส่วนใหญ่เป็นครอบครัวคู่รักต่างเพศ โดยมีเพียงครอบครัวเดียวที่เป็นครอบครัวเพศทางเลือก ในด้านความสมบูรณ์ของครอบครัวพบว่าปรากฎใน 3 ลักษณะ คือครอบครัวที่สมบูรณ์ ครอบครัวที่ไม่สมบูรณ์ และจากครอบครัวสมบูรณ์ไปสู่ครอบครัวที่ไม่สมบูรณ์ โดยปรากฎภาพของครอบครัวที่สมบูรณ์ที่ประกอบด้วยพ่อแม่และลูกมากที่สุด ในด้านการปฏิบัติตามบทบาทหน้าที่ของครอบครัวที่ปรากฎในนวนิยายไทยพบทั้งการปฏิบัติตามบทบาทหน้าที่และการไม่ปฏิบัติตามบทบาทหน้าที่ของครอบครัว โดยพบการปฏิบัติมากกว่าการไม่ปฏิบัติตามบทบาทหน้าที่ และบทบาทที่พบมากที่สุด ได้แก่ การให้ความรักและดูแลซึ่งกันและกัน การประกอบอาชีพหาเลี้ยงตนเองและครอบครัว นอกจากนี้ผลการศึกษาในด้าน บรรยากาศของครอบครัว และสัมพันธภาพและความสัมพันธ์ในครอบครัวที่พบในนวนิยายไทยนั้นพบบรรยากาศในเชิงบวกมากกว่าเชิงลบ โดยเป็นบรรยากาศในเรื่องของความอบอุ่นสบายใจมากที่สุด ขณะที่สัมพันธภาพและความสัมพันธ์ในครอบครัวพบว่านวนิยายไทยมุ่งเน้นให้ความสำคัญกับการมีความรักให้แก่กัน และร่วมมือร่วมใจช่วยเหลือเกื้อกูลกัน สำหรับผลการศึกษาถึงอุดมการณ์พบว่านวนิยายไทยยังคงธำรงรักษาภาพความเป็นครอบครัว อย่างสอดคล้องต่ออุดมการณ์ความเป็นครอบครัว โดยเฉพาะอย่างยิ่งการเน้นย้ำถึงการดูแลและเลี้ยงดูสมาชิกในครอบครัว การที่ครอบครัวต้องมีความรักความผูกพัน ขณะเดียวกันก็มีการสอดแทรกถึงการใช้อำนาจหรือความเป็นใหญ่ในครอบครัว
DOI: 10.14457/tu.the.2023.849
title: การศึกษาพฤติกรรมการรับชมและความพึงพอใจที่มีต่อซีรีส์วายกับทัศนคติต่อชายรักชายของผู้ชมซีรีส์วาย

description: “การศึกษาพฤติกรรมการรับชมและความพึงพอใจที่มีต่อซีรีส์วาย กับทัศนคติต่อชายรักชายของผู้ชมซีรีส์วาย” มีวัตถุประสงค์เพื่อศึกษาพฤติกรรมการรับชม ความพึงพอใจที่มีต่อซีรีส์วาย และทัศนคติต่อชายรักชายของผู้ชมซีรีส์วาย รวมถึงความสัมพันธ์ระหว่างพฤติกรรมการรับชมกับความพึงพอใจที่มีต่อซีรีส์วาย และความสัมพันธ์ระหว่างความพึงพอใจที่มีต่อซีรีส์วายกับทัศนคติต่อชายรักชาย การวิจัยครั้งนี้ เป็นการวิจัยเชิงปริมาณ ในรูปแบบการวิจัยเชิงสำรวจ โดยใช้แบบสอบถามเป็นเครื่องมือในการเก็บรวบรวมข้อมูล จากกลุ่มตัวอย่างจำนวน 400 คน ที่มีอายุระหว่าง 18 - 59 ปี มีการรับชมซีรีส์วายของไทยในช่วง 6 เดือนที่ผ่านมา ผลการศึกษาพบว่า กลุ่มตัวอย่างส่วนใหญ่เป็นเพศหญิง อายุ 18 – 27 ปี การศึกษาอยู่ในระดับปริญญาตรี มีพฤติกรรมการรับชมซีรีส์วายของไทยทางด้านประสบการณ์เฉลี่ย 4 ปี 6 เดือน ความบ่อยครั้งในการรับชมที่ 3 วัน/สัปดาห์ และมีจำนวนเรื่องในการรับชมเฉลี่ย 16 เรื่อง มีลักษณะการรับชมซีรีส์วายรับชมสดในเวลาออกอากาศควบคู่กับรับชมย้อนหลังตามความต้องการ ผ่านอุปกรณ์โทรศัพท์มือถือ/สมาร์ทโฟน และผ่านช่องทางแอปพลิเคชันสตรีมมิ่ง ในส่วนของเหตุผลในการรับชมซีรีส์วายของไทย กลุ่มตัวอย่างมีเหตุผลในด้านความเพลิดเพลินมากที่สุด รองลงมา คือ ด้านมนุษยสัมพันธ์ ด้านการติดตามข่าวสาร และด้านอัตลักษณ์บุคคล นอกจากนี้ กลุ่มตัวอย่างมีความพึงพอใจต่อซีรีส์วายในระดับมาก และมีทัศนคติต่อชายรักชายในเชิงบวก สำหรับผลการทดสอบสมมติฐานพบว่า กลุ่มตัวอย่างที่มีเพศสภาพ อายุ และระดับการศึกษาที่แตกต่างกัน จะมีพฤติกรรมการรับชมซีรีส์วายของไทยที่แตกต่างกัน กลุ่มตัวอย่างที่มีอายุ และระดับการศึกษาที่แตกต่างกัน จะมีความพึงพอใจที่มีต่อซีรีส์วายของไทยที่แตกต่างกัน นอกจากนี้ พฤติกรรมการรับชมซีรีส์วายของไทย ได้แก่ ความบ่อยครั้ง จำนวนเรื่อง และเหตุผลในด้านความเพลิดเพลิน ด้านมนุษยสัมพันธ์ ด้านอัตลักษณ์บุคคล และด้านการติดตามข่าวสารมีความสัมพันธ์กับความพึงพอใจที่มีต่อซีรีส์วายของไทย ในส่วนของพฤติกรรมการรับชมซีรีส์วายของไทย ได้แก่ ประสบการณ์ ความบ่อยครั้ง และเหตุผลในด้านความเพลิดเพลิน ด้านมนุษยสัมพันธ์ และด้านการติดตามข่าวสารมีความสัมพันธ์กับทัศนคติต่อชายรักชาย อีกทั้ง ความพึงพอใจที่มีต่อซีรีส์วายของไทยมีความสัมพันธ์กับทัศนคติต่อชายรักชาย
DOI: 10.14457/tu.the.2023.850
title: การเปิดรับและทัศนคติที่มีต่อเฟซบุ๊กแฟนเพจ “สืบนครบาล IDMB” ของกองบังคับการสืบสวนสอบสวน กองบัญชาการตํารวจนครบาล

description: การศึกษาเรื่องนี้มุ่งศึกษาการเปิดรับ ทัศนคติ และแนวโน้มการเปิดรับเฟซบุ๊กแฟนเพจ “สืบนครบาล IDMB” นอกจากนี้ยังศึกษาความสัมพันธ์ระหว่างการเปิดรับกับทัศนคติที่มีต่อเฟซบุ๊กแฟนเพจ “สืบนครบาล IDMB” และความสัมพันธ์ระหว่างทัศนคติกับแนวโน้มการเปิดรับเฟซบุ๊ก แฟนเพจ “สืบนครบาล IDMB” เป็นการศึกษาวิจัยเชิงปริมาณ ใช้การวิจัยเชิงสำรวจ โดยเก็บตัวอย่างจากผู้ติดตามเฟซบุ๊กแฟนเพจ “สืบนครบาล IDMB” ที่มีอายุตั้งแต่ 18 ปีขึ้นไป จำนวน 300 คน ผลการวิจัยพบว่า กลุ่มตัวอย่างส่วนใหญ่เป็นเพศหญิง มีช่วงอายุระหว่าง 24-35 ปี มีการศึกษาอยู่ในระดับปริญญาตรี อาชีพข้าราชการ/พนักงานรัฐวิสาหกิจ มีรายได้ส่วนตัวเฉลี่ยต่อเดือน 15,001-30,000 บาท มีการเปิดรับเฟซบุ๊กแฟนเพจ “สืบนครบาล IDMB” โดยเฉลี่ยอยู่ที่ 3 ครั้งต่อสัปดาห์ มีลักษณะการเปิดรับโดยอ่านและติดตามข่าวสารเท่านั้น เปิดรับประเภทเนื้อหาเกี่ยวกับการให้ความรู้ และเตือนภัยจากอาชญากรรมประเภทต่าง ๆ มีสาเหตุในการเปิดรับ คือ ต้องการหาความรู้ในการป้องกันตัวจากอาชญากรรมในรูปแบบต่าง ๆ กลุ่มตัวอย่างมีทัศนคติเชิงบวกในทุก ๆ ด้าน และมีแนวโน้มการเปิดรับเฟซบุ๊กแฟนเพจ “สืบนครบาล IDMB” ต่อไป นอกจากนี้ยังพบว่า การเปิดรับ มีความสัมพันธ์เชิงบวกกับทัศนคติที่มีต่อเฟซบุ๊กแฟนเพจ “สืบนครบาล IDMB” และทัศนคติ มีความสัมพันธ์กับแนวโน้มการเปิดรับเฟซบุ๊กแฟนเพจ “สืบนครบาล IDMB” โดยเป็นความสัมพันธ์เชิงบวก
DOI: 10.5281/zenodo.13780944
title: GLAD42 - Global Locust Attack Dataset for 42 countries

description: This dataset is compiled by collecting Locust attack data of 42 countries from 1985 to 2020 from FAO and environemntal features data for the same countries and same time period from TerraClimate website.

This dataset have Target variable Locustpresent which has two classes yes and no. Moreover independent features have coutries, regions, start year, start date, Precipitation, Soil moisture and maximum temperature. This dataset is useful for predicting locust attack across 42 countries
DOI: 10.5281/zenodo.13780945
title: GLAD42 - Global Locust Attack Dataset for 42 countries

description: This dataset is compiled by collecting Locust attack data of 42 countries from 1985 to 2020 from FAO and environemntal features data for the same countries and same time period from TerraClimate website.

This dataset have Target variable Locustpresent which has two classes yes and no. Moreover independent features have coutries, regions, start year, start date, Precipitation, Soil moisture and maximum temperature. This dataset is useful for predicting locust attack across 42 countries
DOI: 10.15468/dl.urp9e9
title: Occurrence Download

description: A dataset containing 209 species occurrences available in GBIF matching the query:
{
 "and" : [
 "Country is Mexico",
 "TaxonKey is Craugastor spatulatus (Smith, 1939)"
 ]
}

 The dataset includes 209 records from 15 constituent datasets; see https://api.gbif.org/v1/occurrence/download/0022524-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.erpku7
title: Occurrence Download

description: A dataset containing 156785 species occurrences available in GBIF matching the query:
{
 "GadmGid" : [
 "is CHN.19_1"
 ]
}

 The dataset includes 156785 records from 293 constituent datasets; see https://api.gbif.org/v1/occurrence/download/0022517-240906103802322/datasets/export for details.
 
Data from some individual datasets included in this download may be licensed under less restrictive terms.